Screenshot: TRT



TRT WORLD, kanal turske državne televizije na engleskom jeziku, objavio je reportažu iz Zagareba u kojoj se iznose teze kako bi hrvatski planovi za nabavu novog naoružanja mogli potaknuti novu utrku u naoružanju na Balkanu te kako bi porast mržnje prema Srbima u Hrvatskoj mogao dovesti do novog rata.



>> Amnesty International oprao Hrvatsku zbog govora mržnje i nacionalizma



>> NOVA SRAMOTA Svjetski mediji pišu o neonacistima koji su marširali Zagrebom



Planovi hrvatske vlade za nabavu novih sustava naoružanja do sljedeće godine potiču zabrinutosti o potencijalnoj utrci u naoružanju na Balkanu, navodi se u tekstu objavljenom na stranicama TRTWorlda. Inače, radi se o turskoj televiziji na engleskom jeziku koja je s emitiranjem počela u listopadu 2015, a u vlasništvu je turske vlade.







Pernar: Moramo uvoziti vojnu opremu koja nam ne treba



U Hrvatskom saboru govori se o ponovnom uvođenju obveznog vojnog toka, a utjecaj NATO-a potiče žestoke rasprave, kaže novinarka TRTWorlda Sally Ayhan, koja je je u Zagrebu razgovarala s populističkim zastupnikom Živog zida Ivanom Pernarom.



"Rat je profit. Gledajte to na ovaj način: NATO kaže da naše staro naoružanje više nije dobro i da moramo kupiti novo, koje je u skladu s NATO-vim standardima. Drugim riječima, moramo uvoziti vojnu opremu koja nam ne treba", rekao je Pernar novinarki TRTWorlda.



"No, drugi vjeruju kako je Srbija prava prijetnja. Vukovar, grad na istoku Hrvatske uništen je u radu 1990-ih", kaže novinarka TRTWorlda u prilogu, pa dodaje: "Otad se obnavlja, a vukovarski vodotoranj simbol je hrvatske borbe za neovisnost".



Tabak: Ljudi se sjećaju kako smo bespomoćni bili bez oružja



"Ljudi se sjećaju rata, sjećaju se kako smo od ničega izgradili vojsku za vrijeme rata, kako su se osjećali bespomoćno bez naoružanja početkom rata i misle da više nikad ne bismo smjeli biti u takvoj situaciji", rekao je vojni analitičar Igor Tabak za TRTWorld.



"Zagreb definitivno ne pruža osjećaj grada kojem prijeti rat. Teško je vidjeti i tragove nedavne hrvatske burne prošlosti. No, ispod tog prividno europskog reda eskalira netolerancija prema Srbima koji žive u Hrvatskoj", govori novinarka TRTWorlda u televizijskom prilogu.



U prilogu su emitirane snimke s nedavnog neonacističkog marša u Zagrebu pod vodstvom Dražena Keleminca (čiju izjavu također donose u prilogu), a novinarka navodi kako su govor mržnje, prijetnje i nasilje protiv Srba u 2016. porasle za gotovo 60 posto.



Tenzije u regiji ponovo rastu, a u kontekstu naprednog naoružanja koje će se uskoro naći pri ruci, mnogi se pitaju hoće li porast govora mržnje i zločina iz mržnje opet dovesti do rata, zaključuje novinarka u prilogu TRTWorlda.

Tekst se nastavlja ispod oglasa